BIRŠTONO SAVIVALDYBĖS TARYBA

SPRENDIMAS

DĖL AUTOMOBILIŲ STOVĖJIMO VIETŲ ALGIRDO G. ĮRENGIMO

2019 m. rugpjūčio 30 d. Nr. TS-140

Birštonas

Vadovaudamasi Lietuvos Respublikos vietos savivaldos įstatymo 6 straipsnio 1 dalies 32 punktu, 16 straipsnio 2 dalies 30 punktu, 18 straipsnio 1 dalimi, Statybos techninio reglamento STR 2.06.04:2014 „Gatvės ir vietinės reikšmės keliai. Bendrieji reikalavimai“, patvirtinto Lietuvos Respublikos aplinkos ministro 2011 m. gruodžio 2 d. įsakymu Nr. D1-933 „Dėl statybos techninio reglamento STR 2.06.04:2014 „Gatvės ir vietinės reikšmės keliai. Bendrieji reikalavimai.“ patvirtinimo“, 112.1, 112.2 ir 112¹ papunkčiais, Birštono savivaldybės taryba n u s p r e n d ž i a:

1.	Pritarti automobilių stovėjimo vietų įrengimui tik Algirdo gatvėje, reikalingų pastatų, esančių Birštono m., Algirdo g. 22 ir Algirdo g. 32, eksploataciniams poreikiams, be teisės rezervuoti, schemoje nurodytose vietose.

2.	Pripažinti netekusiu galios Birštono savivaldybės tarybos 2011 m. kovo 25 d. sprendimą Nr. TS-40 „Dėl papildomų automobilių stovėjimo vietų įrengimo Birštone, Algirdo ir Kęstučio gatvėse“.

Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Lietuvos Respublikos administracinių bylų teisenos įstatymo nustatyta tvarka Regionų apygardos administraciniam teismui bet kuriuose teismo rūmuose (Kauno rūmai, A. Mickevičiaus g. 8 A, Kaunas; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda).

Savivaldybės merė	Nijolė Dirginčienė